Temeljem čl. 38. Statuta Općine Fažana-Fasana („Službene novine Istarske županije“ br. 25/22), općinsko vijeće Općine Fažana-Fasana, na __ sjednici dana ____ 2026. godine donijelo je  
Z A K LJ U Č A K

o davanju suglasnosti na Izvješće o radu Javne vatrogasne postrojbe Pula za 2025. godinu i na Izvješće o radu Vatrogasnog vijeća Javne vatrogasne postrojbe Pula za razdoblje od 1. siječnja do 31. prosinca 2025. godine
I.
Daje se suglasnost na Izvješće o radu Javne vatrogasne postrojbe Pula za 2025. godinu i na Izvješće o radu Vatrogasnog vijeća Javne vatrogasne postrojbe Pula za razdoblje od 1. siječnja do 31. prosinca 2025. godine.
II.

Izvješća o radu iz točke I. prilažu se ovom zaključku i čine njegov sastavni dio. 
III.
Ovaj zaključak stupa na snagu danom donošenja.

KLASA: 

URBROJ: 

Fažana-Fasana, 

OPĆINSKO VIJEĆE 
OPĆINE FAŽANA-FASANA
Predsjednik

Timotej Pejin
OBRAZLOŽENJE

I. PRAVNA OSNOVA ZA DONOŠENJE AKATA
Pravna osnova za donošenje akta sadržana je u članku 38. Statuta Općine Fažana-Fasana („Službene novine Istarske županije“ br. 25/22) te u članku 37. Statuta Javne vatrogasne postrojbe Pula (Broj: UV-11/4-2020) od 14. prosinca 2020. godine.

II. PRIKAZ STANJA I RAZLOZI ZA DONOŠENJE AKTA

Temeljem članka 37. Statuta Javne vatrogasne postrojbe Pula, vatrogasna postrojba je dužna osnivačima podnijeti izvješće o svom radu najmanje jednom godišnje.

Vatrogasno vijeće Javne vatrogasne postrojbe Pula podnijelo je Općini Fažana-Fasana 9. lipnja 2026. molbu za izdavanje suglasnosti na Izvješće o radu Javne vatrogasne postrojbe Pula za 2025. godinu i na Izvješće o radu Vatrogasnog vijeća Javne vatrogasne postrojbe Pula za razdoblje od 1. siječnja do 31. prosinca 2025. godine. Na sjednici Vatrogasnog vijeća Javne vatrogasne postrojbe Pula, održanoj dana 9. lipnja 2026. godine, isto je prihvatilo Izvješće o radu Javne vatrogasne postrojbe Pula za 2025. godinu od 19. svibnja 2026. godine i Izvješće o radu Vatrogasnog vijeća Javne vatrogasne postrojbe Pula za razdoblje od 1. siječnja do 31. prosinca 2025. godine od 19. svibnja 2026. godine.
Slijedom navedenog, predlaže se donošenje predloženog akta.

III. FINANCIJSKA SREDSTVA POTREBNA ZA REALIZACIJU AKTA

Za realizaciju predmetnog akta nije potrebno osigurati posebna sredstva u Proračunu Općine Fažana-Fasana.
PROČELNIK

Dimitrije Švabić

